5. ΝΟΜΟΘΕΤ. ΔΙΑΤΑΓΜΑ υπ' αριθ. 927 της 14/17 Ιουλ. 1971 (ΦΕΚ Α' 141) Περί παροχής υγειονομικής περιθάλψεως εις τους φοιτητάς ανωτάτων τινών εκπαιδευτικών ιδρυμάτων. Άρθρ.1.-Εις τους φοιτητάς της Ανωτάτης Γεωπονικής Σχολής Αθηνών, της Παντείου Ανωτάτης Σχολής Πολιτικών Επιστημών, της Ανωτάτης Σχολής Καλών Τεχνών, της Ανωτάτης Βιομηχανικής Σχολής Πειραιώς, της Ανωτάτης Βιομηχανικής Σχολής Θεσσαλονίκης και του Πανεπιστημίου Πατρών, παρέχεται ιατρική και φαρμακευτική συνδρομή, ως και περίθαλψις εις Πανεπιστημιακά νοσοκομεία, εις νοσηλευτικά Ιδρύματα, υπαγόμενα εις τας διατάξεις του Ν.Δ. 2592/1953 "περί οργανώσεως της Ιατρικής Αντιλήψεως", ως και εις τα συμβεμβλημένα μετά του Δημοσίου τοιαύτα, όταν το είδος της ασθενείας ή η έλλειψις οικιακής επιμελείας επιβάλλουν τούτο. Άρθρ.2.-1.Η έκτασις της παρεχομένης υγειονομικής περιθάλψεως ρυθμίζεται δια Β.Δ/τος, εκδιδομένου τη προτάσει των Υπουργών Εθνικής Παιδείας και Θρησκευμάτων και Κοινωνικών Υπηρεσιών. 2.Η τηρητέα διαδικασία παροχής νοσοκομειακής και εξωνοσοκομειακής περιθάλψεως, η σύναψις συμβάσεων μετά ιδιωτών ιατρών, φαρμακοποιών και νοσοκομείων, ως και πάσα λεπτομέρεια εφαρμογής των διατάξεων του παρόντος Ν.Δ/τος, ρυθμίζονται δι' εσωτερικού κανονισμού, καταρτιζομένου υπό της Συγκλήτου ή του διοικούντος έκαστον ανώτατον εκπαιδευτικόν ίδρυμα συλλογικού οργάνου και εγκρινομένου υπό του Υπουργού Εθνικής Παιδείας και Θρησκευμάτων. Άρθρ.3.-1. Η νοσηλεία των δεομένων περίθάλψεως φοιτητών παρέχεται εν τη Ββ θέσει, ή δε  δαπάνη, υπολογιζομένη  επί  τη  βάσει  του  εκάστοτε ισχύοντος δια τους δημοσίους υπαλλήλους τιμολογίου, βαρύνει τον προϋπολογισμόν των οικείων ανωτάτων εκπαιδευτικών ιδρυμάτων. (Αντί της σελ. 68,221) Σελ. 68,221(α) Ευκολίες σε φοιτητές 31.Α.ι.3-5 2.Εις περίπτωσιν καθ' ην ο νοσηλευόμενος φοιτητής τυγχάνει αμέσως ή εμμέσως ησφαλισμένος εις έτερον ασφαλιστικόν φορέα η δαπάνη νοσηλείας του βαρύνει τον οικείον ασφαλιστικόν φορέα. Τυχόν προκύπτουσα διαφορά δαπάνης εκ της νοσηλείας του φοιτητού εν τη Ββ θέσει καταβάλλεται υπό του ανωτάτου εκπαιδευτικού ιδρύματος, εις ο ανήκει ο φοιτητής. Το αυτό ισχύει και επί εξωνοσοκομειακής περιθάλψεως αυτού. Άρθρ.4.-Προς κάλυψιν των εκ της εφαρμογής των διατάξεων του παρόντος δαπανών αναγράφεται ανάλογος πίστωσις εν τοις προϋπολογισμοίς των εν άρθρ. 1 ιδρυμάτων, κατόπιν αποφάσεων των Συγκλήτων ή των διοικούντων ταύτα συλλογικών οργάνων, καλυπτομένη εκ της υπό του Κράτους παρεχομένης εις αυτά επιχορηγήσεως. Άρθρ.5.-Η παρεχομένη υγειονομική περίθαλψις εις τους φοιτητάς των εν άρθρ. 1 αναφερομένων ιδρυμάτων, δύναται, δι' αποφάσεων του επί της Εθνικής Παιδείας και Θρησκευμάτων Υπουργού, εκδιδομένων μετά γνώμην των οικείων ανωτάτων Σχολών, να ανατίθηται εις έτερα ανώτατα εκπαιδευτικά ιδρύματα, εις α και παρέχεται, αναλόγος δια τον σκοπόν τούτον, αύξησις της Κρατικής επιχορηγήσεως. Αρθρ.6.-Η ισχύς των διατάξεων του παρόντος άρχεται από της δημοσιεύσεώς του δια της Εφημερίδος της Κυβερνήσεως. 